***COMUNICAT DE PRESĂ***

***Asigurare zonă la un accident rutier produs în localitatea I.L.Caragiale***

Astăzi, 13 august 2020, în jurul orei 14:15, pompierii de la Detașamentul Moreni au fost solicitaţi şi au intervenit în localitatea I.L.Caragiale pentru asigurarea zonei în urma producerii unui accident rutier.

La locul evenimentului, pompierii s-au deplasat cu o autospecială de stingere cu apă şi spumă (ASAS) și un echipaj de ambulanță SMURD.

În urma accidentului rutier o persoană de sex masculin a fost rănită, fiind transportată la UPU Târgoviște după ce paramedicii SMURD i-au acordat asistență medicală.

***Incendiu de vegetație uscată în localitatea I.L.Caragiale***

În timp ce se întorceau la subunitate după asigurarea de zonă (la accidentul rutier), pompierii de la Detașamentul Moreni au observat, tot în localitatea I.L. Caragiale, un incendiu de vegetație (care se manifestă pe cca.3 ha), iar în acest moment acționează pentru stingerea acestuia.

COMPARTIMENT

*INFORMARE ȘI RELAȚII PUBLICE*